Perseidai
Perseidai – kasmetinis meteorų srautas, kurio radiantas yra Persėjo žvaigždyne, netoli Persėjo γ ir η žvaigždžių . Tai periodinės Svifto-Tatlio kometos paliktos dalelės, per kurių skriejimo trajektoriją reguliariai kartą į metus praskrenda Žemės planeta. Greitai judantys ir dažniausiai ryškūs perseidai dažnai palieka ištęstas linijas – jonizuotų dujų pėdsakus, išliekančias keletą sekundžių po paties meteoro išnykimo. Perseidai matomi liepos 23 d. – rugpjūčio 20 d., daugiausia – rugpjūčio 12–13 d. Per valandą danguje sužimba 50–100 meteorų.